stanford-oval/wikipedia huggingface dataset:
Valdis Zatlers
Aiheesta muualla

Kuvia tai muita tiedostoja aiheesta Valdis Zatlers Wikimedia Commonsissa
Latvian presidentit
* Korkeimman neuvoston puhemies
Anatolijs Gorbunovs (1991–1993)* | Guntis Ulmanis  (1993–1999) | Vaira Vīķe-Freiberga (1999–2007) | Valdis Zatlers (2007–2011) | Andris Bērziņš (2011–2015) | Raimonds Vējonis (2015–2019) | Egils Levits (2019–2023) | Edgars Rinkēvičs (2023–)
UTC−4

Koko vuoden ajan UTC−4:ää käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−4 on aikavyöhyke, joka on neljä tuntia UTC±0-aikavyöhykettä jäljessä. Sitä käytetään noin 50–90 astetta läntistä pituutta. UTC−4 on käytössä muun muassa Yhdysvaltojen ja Kanadan itäosissa, Karibialla ja useissa Etelä-Amerikan valtioissa.
Aikavyöhykettä käyttävät valtiot ja alueet > Ympäri vuoden

Brasilia
Amazonas (osa), Mato Grosso, Mato Grosso do Sul, Rondônia, Roraima
Bolivia
Guyana
Venezuela
Antigua ja Barbuda
Barbados
Dominica
Dominikaaninen tasavalta
Ranska
Guadeloupe, Martinique, Saint Barthélemy, Saint Martin
Grenada
Alankomaat
Saba, Sint Eustatius, Sint Maarten, Aruba, Bonaire, Curaçao
Saint Kitts ja Nevis
Saint Lucia
Saint Vincent ja Grenadiinit
Trinidad ja Tobago
Iso-Britannia
Anguilla, Brittiläiset Neitsytsaaret, Montserrat
Yhdysvallat
Puerto Rico, Yhdysvaltain Neitsytsaaret
Kanada
Quebec (pieni alue Itä-Quebecissä)
Aikavyöhykettä käyttävät valtiot ja alueet > Normaaliaika

Grönlanti
Pituffik
Kanada
New Brunswick, Nova Scotia, Prinssi Edwardin saari
Newfoundland ja Labrador, Labrador pois lukien kaakkoisosa
Iso-Britannia
Bermuda
Chile (ei Pääsiäissaari, Magallanes y Antártica Chilena)
Paraguay
Aikavyöhykettä käyttävät valtiot ja alueet > Kesäaika

Kanada
Nunavut, Ontario, Quebec (pois lukien alue Itä-Quebecissä, jossa ei ole käytössä kesäaikaa)
Yhdysvallat
Yhdysvaltain itäinen aika, käsittää suurimman osan itärannikosta
Bahama
Kuuba
Haiti
Iso-Britannia
Turks- ja Caicossaaret
Virkkaus

Virkkuukoukkua pidellään kuin kynää.
Virkkaus on käsityötä, jossa virkkuukoukun avulla tehdään langasta silmukoita ja vedetään niitä aiemmin tehtyjen silmukoiden läpi. Näin syntyy virkattua pintaa: umpinaista pintaa kuten pipoja ja lapasia tai verkkomaista pintaa ja pitsiä.
Virkkaukseen sopii lähes mikä tahansa nauhamainen materiaali, kuten erilaiset langat, narut, poppana, matonkuteet ja nahka- tai muovisuikaleet. Virkkuukoukun koko valitaan virkattavan langan paksuuden mukaan. Pienemmät koukut (0,75–3,5 mm) tehdään nykyään yleensä teräksestä ja suuremmat (2,5–19 mm) alumiinista tai muovista.
Perinteisiä virkkauskohteita ovat olleet pitsit lakanan tai pyyheliinan reunaan ja sängynpeitteet valkeasta kalastajalangasta. 1960-luvulla tuli muotiin "isoäidin neliö", kirkasvärinen lappunen, joita yhdistelemällä on helppo koota poncho, villapaita tai vaikka keinutuolin matto. 2000-luvulla skeittarit ovat ottaneet pipojen virkkaamisen harrastuksekseen. Myös amigurumien valmistus virkkaamalla on noussut suosioon 2000-luvulla.
Virkkaus parantaa sorminäppäryyttä.
Virkkauslajit

Virkkaus voidaan jakaa useisiin lajeihin esimerkiksi työn ulkonäön, värien käytön, materiaalin, työvälineen tai alueen mukaan. Nykyään puhutaan muun muassa seuraavista virkkauslajeista:
Virkkaussilmukat

Virkkauksen perussilmukat ovat
ketjusilmukka (lyhenne: kjs)
kiinteä silmukka (ks)
pylväs (p)
puolipylväs (pp tai ½p)
3-p = kolmoispylväs
Näiden lisäksi käytetään useita muita silmukoita, joista monet on johdettu edellisistä.
pitkä pylväs tai kaksoispylväs (pp)
piilosilmukka (ps)
nirkko
Historia

Virkkauksen alkuperästä ei ole varmaa tietoa. Tekniikka on kuitenkin tunnettu Euroopassa 1500-luvulla. Suomeen virkkaus levisi 1800-luvun alussa, ja vuosisadan loppuun mennessä se oli jo suosittu ylhäisönaisten harrastus.
Virkkaamisen terveysvaikutukset

Virkkaamisella on useita terveysvaikutuksia:
vähentää stressiä ja ahdistusta
apua unettomuuteen
auttaa ja lievittää masennusta - tämä johtuu aivojen tuottamasta dopamiinista, kun ihminen tekee jotain mistä nauttii
vähentää Alzheimerin tautiin sairastumisen riskiä 30-50%
auttaa itsetunnon kasvattamisessa
Kirjallisuutta

Koskennurmi-Sivonen, R: Virkkauksen perusteet. Helsinki.
Aiheesta muualla

Wikimedia Commonsissa on kuvia tai muita tiedostoja aiheesta .
Viivin virkkausnetti
Isoäidinneliö[vanhentunut linkki]
Csetneki-pitsi (Arkistoitu – Internet Archive)
Reunapitsiä.
Irlantilaisella virkkauksella tehtyä pitsiä.
Uusi musta

| ”Uusi musta” Musta Paraati |
| --- | --- | --- |

Singlen tiedot
 B-puoli: ”Uudet juhlat”
 Äänitetty : 2015
 Julkaistu: 22. toukokuuta 2015
 Formaatti: digitaalijulkaisu
 Tekijä(t): Sakari Paasiniemi, Herra Ylppö
 Tyylilaji: rock, post punk
 Kesto: 06.17
 Levy-yhtiö: Sony Music Entertainment Finland
Mustan Paraatin muut singlet
| ”Myrsky nousee” 1984 | ”Uusi musta” 2015 |   |
Uusi musta on Musta Paraati -yhtyeen paluusingle. Se julkaistiin 22. toukokuuta 2015, kuukausi ennen yhtyeen Provinssirockista alkavaa paluukiertuetta. Single on ensimmäinen, jolla esiintyy yhtyeen uusi laulaja Herra Ylppö, muuten kokoonpano on sama kuin yhtyeen Peilitalossa-albumilla vuonna 1983. Myös yhtyeessä syksyllä 1983 rumpuja soittanut tuottaja Gabi Hakanen on mukana singlellä sovittajana.
Kappaleet

Uusi musta – 3.17 (säv. Sakari Paasiniemi, Herra Ylppö, sov. Sakari Paasiniemi, Herra Ylppö, Pasi Nikander, Yrjö Knuuttila, Erno Laitinen, Gabi Hakanen)
Uudet juhlat – 3.00 (säv. Sakari Paasiniemi, Herra Ylppö, sov. Sakari Paasiniemi, Herra Ylppö, Pasi Nikander, Yrjö Knuuttila, Erno Laitinen, Gabi Hakanen)
Utriainen

Utriainen on muun muassa seuraavien henkilöiden sukunimi:
Erika Utriainen (s. 1986), keskimatkojen juoksija
Esa Utriainen (s. 1953), keihäänheittäjä ja yleisurheiluvalmentaja
Janne Utriainen (1970–2021), kirjailija
Jussi Utriainen (s. 1978), kestävyysjuoksija ja maastojuoksija
Karoliina Utriainen (1843–1929), unissasaarnaaja
Pekka Utriainen (1937–2020), jalkapalloilija ja valmentaja
Peter Utriainen (s. 1960), jalkapalloilija
Raimo Utriainen (1927–1994), kuvanveistäjä ja taidemaalari
Roswitha Möhring, o.s. Utriainen (s. 1943), malli ja muotinäytösten järjestäjä
Sanni Utriainen (s. 1991), keihäänheittäjä
Terhi Utriainen (s. 1962), uskontotieteilijä ja kirjailija
Terttu Utriainen (s. 1946), rikosoikeuden professori
Timo Utriainen (s. 1964), kolmiloikkaaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Utrenni

| Utrenni (Утренний) |
| --- | --- |
 Jamalin Nenetsian sijainti Venäjällä, alla satama- ja tuotantopaikkakunnan sijainti alueella
 Utrenni
 Koordinaatit: 71.0084°N, 73.7937°E 
Valtio:  Venäjä
Piirikunta:  Jamalin Nenetsia
Piiri:  Tazin piiri
Infobox OKVirheellinen NIMI-arvo: 
Utrenni (ven. Утренний) on 2010-luvun loppupuolelta lähtien rakenteilla ollut nesteytetyn maakaasun (LNG) lastaussatama ja tuotantoalue Venäjän Jamalin Nenetsian Tazin piirissä, Obinlahden itärannalla Gydan niemimaalla, noin 69 kilometriä Sabettan taajamasta kaakkoon ja 171 kilometriä Gydan kylästä länteen.
Obinlahden itärannalle nousseen Utrennin kaasuterminaalin rakennustöiden alkuvaihetta vuonna 2018. Tämä satama on hallinnollisesti osa Sabettan satamaa.
Utrenni on noussut jo rakennusvaiheessaan toukokuussa 2022 Koillisväylän länsiosan kaupallisesti merkittävimpien satamien joukkoon. Novatek-kaasuyhtiön on rakentanut satamaa jättiläismäisen Jamal-LNG-hankkeen toisen vaiheen osana. Utrennin terminaali on hallinnollisesti osa Sabettan satamaa. Vuonna 2018 julkaistun asetuksen mukaan Utrennin terminaalin on tarkoitus valmistua vuonna 2024. Osa Utrennin satamatoiminnoista on otettu jo käyttöön. Sataman suunniteltu vuotuinen enimmäisrahtikapasiteetti on rakennustöiden aikana nostettu yli kaksinkertaiseksi 43,2 miljoonaan tonniin.
Vuoden 2022 vuosikertomuksessaan yhtiö toteaa Arctic LNG 2 -hankkeen edenneen 73 prosentin valmistumisasteeseen. Ensimmäinen LNG-tuotantolinja raportoitiin jo 95 prosenttisesti valmiiksi ja sen uskotaan valmistuvan 2023 aikana. Valmistuessaan Arctic LNG 2:n (Utrenni) kolmen linjan tuotantokapasiteetti olisi suunnitelmien mukaan yhteensä 19,8 miljoonaa tonnia LNG:tä vuodessa. Lähistöllä on useita muitakin kaasukenttiä. Utrennin kaasukenttää ja sen läheisiä muita Obinlahden itäpuoleisia kenttiä kuvataan tässä vaiheessa yhä tutkimus- ja lisenssialueina eikä varsinaisina tuotantoalueina.
Linnuntietä noin 17 kilometriä Utrennin sataman itäpuolelle on rakennettu Utrennin lentoasema (kansallinen lentopaikkakoodi УСДМ; kiitotien pituus 1550  m ja leveys 36 m). Sieltä on säännöllinen syöttöliikenneyhteys Obinlahden länsipuolella sijaitsevalle Sabettan lentoasemalle.
VLB

VLB -korttipaikkoja emolevyllä (kolme ruskeaa).
Vesa Local Bus (VLB) oli VESAn (Video Electric Standard Associationin) standardoima nopea väylä lähinnä näytönohjaimen liittämiseksi PC-tietokoneeseen.
VLB toimi huomattavasti suuremmalla kellotaajuudella (25–40 MHz) kuin ISA-väylä sekä oli myös 32-bittinen ISA-väylän ollessa vain 16-bittinen, mikä mahdollisti huomattavasti ISA-väylää nopeamman tiedonsiirron näytönohjaimelle.
Arkkitehtuurillisesti VLB oli 486-prosessorin prosessoriväylän jatke näytönohjaimelle asti. Nimen "local"-sana viittaa tähän; Väylä yhdisti suoraan prosessorin ja näytönohjaimen eikä liikenne kulkenut erillisen siltapiirin kautta.
VLB-liitin sijaitsi fyysisesti ISA-väylän liittimen jatkona, joten samaan korttipaikkaan pystyi asentamaan sekä ISA-että VLB-väyläisen kortin, ja VLB-kortit myös käyttivät joitain ISA-väylän johtimia, ilmeisesti ottivat siitä käyttämänsä sähkön. Tästä fyysisestä liittimien sijoittelusta johtuen VLB-kortit olivat fyysisesti hyvin suurikokoisia.
VLB oli käytössä lähinnä 486-ajan tietokoneissa, Pentium-aikakaudella PCI-väylä syrjäytti sen, lähinnä yleiskäyttöisyytensä, paremman konfiguroitavuutensa sekä korttien mukavamman koon takia. Suorituskyvyssä ei ollut suuria eroja VLB:n ja perus-PCI:n välillä. Oleellinen syy VLBstä luopumiseen oli myös se, että Pentium-aikakaudella prosessoriväylä oli vaihdettu nopeampaan, VLBn kanssa epäyhteensopivaan väylään, minkä takia VLBtä ei enää voitu kytkeä suoraan prosessoriväylään, vaan joko emolevyn pohjoissiltapiirille olisi pitänyt rakentaa erillinen VLB-väyläohjain PCI- ja ISA-väyläohjainten lisäksi, mikä olisi nostanut sen valmistus- ja tuotekehityskustannuksia, tai emolevylle olisi pitänyt lisätä erillinen PCI-VLB-siltapiiri.
Unterlangenegg

| Unterlangenegg |
| --- | --- |
 Ilmakuva Unterlangeneggistä.
 vaakuna
 Unterlangeneggin sijainti Bernin kantonissa.
 Koordinaatit: 46°47′N, 7°43′E 
Valtio:  Sveitsi
Kantoni:  Bern
Piirikunta (Bezirk):  Thun
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  6,810 km²
Korkeus:  831 m
Väkiluku (2020):  1 018
Aikavyöhyke:  UTC+1
 – Kesäaika:  UTC+2
Postinumero:  3614
 
 www.unterlangenegg.ch 
Infobox OKVirheellinen NIMI-arvo: 
Unterlangenegg on kunta Sveitsissä Thunin hallintoalueella Bernin kantonissa. Kunnan pinta-ala on 6,8 neliökilometriä, ja vuonna 2020 siellä arvioitiin olevan 1 018 asukasta.
Historia

Unterlangenegg mainitaan ensimmäisen kerran vuonna 1308 nimellä Langonegg.
Keskiajalla hajallaan olevat maan osat olivat osa Herrschaft ja Heimbergin kuntia. 1200-luvulla Dillingen, Swabianlaisen herttuakunnan dynastinen Kyburgin kreivisuku otti haltuunsa Herrschaftin kunnan ja nimesävät kunnan heidän sukusa mukaan. 11. marraskuuta 1382 Kyburgin Rudolf II yritti epäonnistunutta hyökkäystä Solothurniin. Burgdorferkrieg oli Sveitsin vanha valaliitto. Sodan aikana Bern valloitti monet Kyburgin maista ja pakotti heidät tekemään epäedullisen rauhan. Osana rauhansopimusta Bern osti vuonna 1384 Heimbergin maat, mukaan lukien Unterlangenegg. Se määrättiin Bernin Steffisburgin Thunin piirikuntaan.
Kunta oli alun perin osa Steffisburgin seurakuntaa. 1700-luvulla anabaptistit alkoivat asettua Zulgin laaksoon. Heidän uskonsa uhkasi sveitsiläistä reformoidun Bernin uskoa, joten vuonna 1693 he rakensivat suuren seurakunnan kirkon Schwarzeneggin kylään joka levittäytyi yli laakson.  Kirkko auttoi Schwarzeneggia kasvamaan paikalliseksi keskukseksi, mutta siitä ei koskaan tullut kuntaa, ja nykyään se on jaettu Unterlangenegg ja Oberlangenegg kesken.
Väestö

Unterlangeneggissa oli vuonna 2019 1 008 asukasta. Vuonna 2000 väestöstä suurin osa (908 tai 98,0%) puhui äidinkielenään saksaa; lisäksi puhuttiin serbokroaattia, arabiaa, ranskaa ja italiaa.
Under a Pale Grey Sky

| Under a Pale Grey Sky Sepultura |
| --- | --- | --- |

Livealbumin tiedot
 Äänitetty : 16. joulukuuta 1996
 Studio : Brixton Academy, Lontoo
 Julkaistu: 24. syyskuuta 2002
 Formaatti: 2CD
 Tuottaja(t): Sepultura & Tony Wilson
 Tyylilaji: thrash metal, groove metal
 Kesto: 108.09
 Levy-yhtiö: Roadrunner
Sepulturan muut julkaisut
| Nation 2001 | Under a Pale Grey Sky 2002 | Revolusongs (EP) 2003 |
Under a Pale Grey Sky on Sepulturan ensimmäinen livealbumi, joka julkaistiin 24. kesäkuuta 2002. Albumin julkaisi yhtyeen edeltävä levy-yhtiö Roadrunner Records vaikka yhtye oli vaihtanut levy-yhtiötä, eivätkä jäsenet pidä sitä osana diskografiaansa.
Kappalelista koostuu lähinnä äänitysaikaan viimeisimmän studioalbumin Roots kappaleista. Mukana on myös aikaisempien albumien suosituimpia kappaleita sekä muutama cover-kappale. Yhtye teki myös muutamia virheitä keikan aikana, joista huomattavin tapahtui "Territorya" aloittaessa.
Kappaleet

| --- | --- |
 CD 1 Itsári – 1.27 (Intro)  Roots Bloody Roots – 3.37  Spit – 2.27  Territory – 4.59  Monologo Ao Pé Do Ouvido – 1.21 (Chico Science -cover)  Breed Apart – 4.01  Attitude – 5.54  Cut-Throat – 2.53  Troops of Doom – 2.46  Beneath the Remains / Mass Hypnosis – 4.00  Born Stubborn – 4.15  Desperate Cry – 2.21  Necromancer – 3.15  Dusted – 3.59  Endangered Species – 8.27 :  CD 2 We Who Are Not As Others – 3.57  Straighthate – 5.10  Dictatorshit – 1.35  Refuse / Resist – 3.52  Arise / Dead Embryonic Cells – 3.09  Slave New World – 2.42  Biotech Is Godzilla – 2.43  Inner Self – 4.36  Polícia – 2.35 (Titãs -cover)  We Gotta Know – 3.52 (Cro-Mags -cover)  Kaiowas – 6.12  Ratamahatta – 5.24  Orgasmatron – 6.38 (Motörhead -cover)
Kokoonpano

Igor Cavalera – rummut
Max Cavalera – kitara, Laulu
Andreas Kisser – kitara
Paulo Jr. – basso
+
Colin Richardson – miksaaja
Arvostelut

AllMusic:
Soundi:
Aiheesta muualla

Under a Pale Grey Sky Discogsissa. (englanniksi)
Albumi Under a Pale Grey Sky Encyclopaedia Metallum -sivustolla (englanniksi)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
Vahva

Vahva voi tarkoittaa seuraavia:
Vahva, Saarenmaalainen Lümandan kuntaan kuuluva kylä.
Vahva, Irinan musiikkialbumi.
Vahva, Maarit Nissilän betoniveistos Turussa, Armas Puolimatkan muistomerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vahva”, voi hakea sivunnimihaulla, laajalla sivunnimihaulla tai tekstihaulla.
Valerian Okeke

Valerian Okeke
Valerian Okeke (s. 20. lokakuuta 1953) on nigerialainen roomalaiskatolinen arkkipiispa. Hänet vihki papiksi Onitshan arkkihiippakuntaan Francis Arinze 11. heinäkuuta 1981. Hänet nimitettiin sen koadjuuttoriarkkipiispaksi 9. marraskuuta 2001, ja piispaksi konsekroinnin suoritti 9. helmikuuta 2002 Osvaldo Padilla, jota avustivat Albert Kanene Obiefuna ja Anthony Okonkwo Gbuji.
Okekesta tuli 1. syyskuuta 2003 Onitshan arkkipiispa.
UCI ProTour

| UCI ProTour |
| --- | --- |

Laji:  pyöräily
Perustettu:  2005
Lopetettu:  2010
Joukkueita:  20
Hallitseva mestari:  Alejandro Valverde Caisse d'Epargne  Espanja
Sivusto:  http://www.uciprotour.com
UCI ProTour oli kansainvälisen pyöräilyliiton Union Cycliste Internationalen vuosina 2005–2010 järjestämä, huipputason maantiepyöräilylle räätälöity kilpailujärjestelmä, joka velvoitti (ja oikeutti) tietyt huippujoukkueet osallistumaan tiettyihin vuosittaisiin kilpailuihin. 2005 oli ProTourin ensimmäinen kausi ja se pitkälti korvasi entisen maantiepyöräilyn maailmancupin, joka lopetettiin vuoteen 2004.
Vuosina 2005–2007 ProTouriin sisältyivät kaikki kolme suurta ympäriajoa, Giro d'Italia, Tour de France ja Vuelta a España sekä suuri osa maailmancupissakin mukana olleista maantiepyöräilyn klassikkokilpailuista, kuten  Pariisi-Roubaix, Flanderin ympäriajo ja Liège-Bastogne-Liège. Vuodesta 2008 alkaen eivät suuret ympäriajot eivätkä monet muutkaan merkittävät kilpailut, kuten Pariisi–Nizza, Pariisi-Roubaix ja Liège-Bastogne-Liége enää kuuluneet sarjaan. ProTouriin hyväksyttiin 20 joukkuetta, joiden sponsorit sitoutuivat joukkueisiin neljän vuoden jaksoksi. Kaudella 2008 sarjaan tuli mukaan ensimmäinen Euroopan ulkopuolella ajettava kilpailu, Australiassa ajettava Tour Down Under.
Vuosina 2009 ja 2010 sarjan rankingsijoituksista käytettiin nimitystä UCI World Ranking. Kauden 2011 alussa UCI ProTour ja World Ranking yhdistettiin UCI World Touriksi. Kaikki ProTouriin osallistuneet joukkueet säilyttivät osallistumisoikeuden Word Tour -sarjaan.
Sarjaan osallistuneita suomalaisia ovat Kjell Carlström (Liquigas- ja Team Sky-talleissa), Jussi Veikkanen (Française des Jeux-tallissa), sekä Jukka Vastaranta (Rabobank-tallissa vuosina 2005 ja 2006).
Phonakin joukkue taistelee vuoden 2004 Ranskan ympäriajon joukkueaika-ajossa.
Syitä ProTourin lanseeraamiselle

Suuret ympäriajot eivät olleet UCI:n Maailmancupissa mukana.
Eri ajajat ja joukkueet tähtäsivät erityyppisiin kilpailuihin, vaikeuttaen vertailua.
Sponsorisopimukset olivat lyhytaikaisia, vain muutamia vuosia.
Monilla joukkueilla oli vaikeuksia maksaa palkkoja ajajilleen ja henkilökunnalleen.
Useita joukkueita oli sotkeutunut dopingiin.
ProTour-joukkueet (2010)

| Koodi | Joukkue | Maa | Kotisivut |
| --- | --- | --- | --- |
| ALM | Ag2r-La Mondiale |  Ranska | ag2r-cyclisme.com (Arkistoitu – Internet Archive) |
| AST | Astana Team |  Kazakstan | astana-cyclingteam.com (Arkistoitu – Internet Archive) |
| CGE | Caisse d'Epargne |  Espanja | cyclisme-caisse-epargne.fr (Arkistoitu – Internet Archive) |
| EUS | Euskaltel-Euskadi |  Espanja | fundacioneuskadi.com (Arkistoitu – Internet Archive) |
| FDJ | FDJ |  Ranska | francaisedesjeux.com |
| FOT | Footon-Servetto |  Espanja | fuji-servetto.com (Arkistoitu – Internet Archive) |
| GRM | Garmin-Transitions |  Yhdysvallat | slipstreamsports.com (Arkistoitu – Internet Archive) |
| KAT | Katjuša |  Venäjä | katushateam.com (Arkistoitu – Internet Archive) |
| LIQ | Liquigas |  Italia | teamliquigas.it (Arkistoitu – Internet Archive) |
| MRM | Team Milram |  Saksa | team-milram.de |
| QST | Quick Step |  Belgia | qsi-cycling.com |
| RAB | Rabobank |  Alankomaat | rabobank.com (Arkistoitu – Internet Archive) |
| SAX | Team Saxo Bank |  Tanska | team-saxobank.com |
| OLO | Omega Pharma-Lotto |  Belgia | omegapharma-lotto.be (Arkistoitu – Internet Archive) |
| THR | Team HTC-Highroad |  Yhdysvallat | highroadsports.com (Arkistoitu – Internet Archive) |
| RSH | Team RadioShack |  Yhdysvallat | teamradioshack.us/ |
| SKY | Team Sky |  Yhdistynyt kuningaskunta | teamsky.com/ (Arkistoitu – Internet Archive) |
Tulokset kausittain

| Year | Paras ajaja | Paras joukkue | Paras maa |
| --- | --- | --- | --- |
| 2005 | Danilo Di Luca  Italia   Liquigas-Bianchi | Team CSC |  Italia |
| 2006 | Alejandro Valverde  Espanja   Caisse d'Epargne-Illes Balears | Team CSC |  Espanja |
| 2007 | Cadel Evans  Australia   Predictor-Lotto | Team CSC |  Espanja |
| 2008 | Alejandro Valverde  Espanja   Caisse d'Epargne | Caisse d'Epargne |  Espanja |

Kaudesta 2009 alkaen koko kauden pituisen ranking-kilpailun korvasi UCI World Ranking.
Aiheesta muualla

UCI ProTourin virallinen verkkosivusto (Arkistoitu – Internet Archive)
Official Union Cycliste Internationale
Valentina Serova (säveltäjä)

Ilja Repinin maalaus Valentina Serovasta vuodelta 1878
Valentina Semjonovna Serova (ven. Валентина Семёновна Серо́ва, o.s. Bergman, ven. Бергман; 1846 – kesäkuu 1924) oli venäläinen säveltäjä.
Serova opiskeli Anton Rubinsteinin pianoluokalla Pietarin konservatoriossa. Hän sai opetusta myös Aleksandr Serovilta, jonka kanssa hän meni naimisiin ollessaan 17-vuotias. Hänen poikansa oli taiteilija Valentin Serov. Serova jäi eläessään kuuluisien miehensä ja poikansa varjoon. Hänen työskentelynsä säveltäjänä aikansa Venäjällä oli hyvin poikkeuksellista. 15. huhtikuuta 1885 Bolšoi-teatterissa Moskovassa kantaesitettiin hänen ensimmäinen oopperansa Uriel Akosta. Kyse oli ensimmäisestä naisen säveltämän oopperan esityksestä Bolšoi-teatterissa. Serovan tuotannon joukossa on myös muita oopperoita ja pianoteoksia.
Miehensä kuoltua Serova viimeisteli yhteistyössä Nikolai Solovjovin kanssa tältä kesken jääneen oopperan Vražja sila. Serova sai aikanaan arvostusta työstään talonpoikaiskuorojen organisoinnissa ja musiikkikoulutuksen kehittämisessä. Hän jatkoi opetustyötä korkeaan ikään saakka ja vielä osittaisen halvauksen saatuaan.
UCI World Tour

| UCI World Tour |
| --- | --- |
 Meneillään oleva kausi UCI World Tour 2024 

Laji:  pyöräily
Perustettu:  2009
Joukkueita:  19
Hallitseva mestari:  UCI World Ranking 2023  Ajaja:  Tadej Pogačar   Joukkue:  UAE Team Emirates   Maa:  Belgia
Sivusto:  uci.org
UCI World Tour (vuosina 2009–2010: UCI World Ranking) on miesten maantiepyöräilyn korkein kilpailusarja. Sarjaan kuuluu 29 kilpailua, joissa jaetaan kilpailusarjan pisteitä. World Ranking otettiin käyttöön 2009 ja se sulautettiin kokonaisuudessaan sarjaa edeltäneeseen UCI ProTouriin kaudella 2011.
Tausta

Vuoden 2004 loppuun sakka kansainvälinen pyöräilyliitto (UCI) ylläpiti kahta järjestelmää. UCI World Rankings järjestelmässä jaettiin pisteitä kaikista kilpailuista. UCI Road World Cup -sarjassa jaettiin pisteitä kymmenessä päivän mittaisessa kilpailussa. Kaudella 2005 aiemmat järjestelmät korvattiin UCI ProTour ja UCI Continental Circuits -sarjoilla. UCI:n ja kilpailujärjestäjä ASO:n välisistä kiistoista johtuen vuoteen 2008 mennessä ProTourin arvo rankingjärjestelmänä heikentyi. UCI hallitsi ainoastaan yhtä maantiepyöräilyn merkittävimmistä kilpailuista, monumenteista ja kolmea klassikkokilpailua. Tämän seurauksena otettiin käyttöön uusi järjestelmä UCI World Ranking, jossa yhdistettiin ProTour ja sen ulkopuoliset merkittävät kilpailut.
Kauden 2011 alusta ProTour ja World Ranking yhdistettiin nimellä ”World Tour”. ProTeam jäi käyttöön ammattilaispyöräilyjoukkueiden rekisteröintikriteerinä. Kaikki ProTeam-joukkueet saavat automaattisesti osallistumisoikeuden World Tour -kilpailuihin.